Tik un tā (dziesma)
"Tik un tā" ir Ulda Stabulnieka dziesma ar Māras Zālītes vārdiem. Dziesma sacerēta 1981. gadā un iesniegta "Mikrofona aptaujai". Kaut arī radio klausītāju aptaujā tā sāka piedalīties tikai pašās gada beigās, tā ātri guva milzīgu popularitāti un ieguva otro vietu aiz Aijas Kukules dziedātās Raimonda Paula dziesmas "Dāvāja Māriņa". 2018. gadā "Tik un tā" ieguva 8. vietu Radio SWH rīkotajā LVtop100 aptaujā.